Småland

pienoiskuva|oikea|Smålandin seudut viikinkiajalla. Punaiset ja mustat pisteet tarkoittavat maakunnassa sijaitsevia riimukiviä. Punaisten pisteiden riimukivet sisältävät kirjoituksia kaukomatkoilta.
pienoiskuva|oikea|Hultaklintin mäki Bergin pitäjässä.
pienoiskuva|oikea|Boskvarnasjönin järvi.
pienoiskuva|oikea|Kalmarin linna.
Småland (suomeksi myös Smoolanti ) on yksi Ruotsin maakunnista. Se sijaitsee Etelä-Ruotsissa Götanmaan pääalueella. Smålandin pinta-ala on 29 322,3 km². Vuoden 2011 lopussa maakunnassa oli 722 704 asukasta, joten väentiheys oli 24,6 asukasta neliökilometriä kohti.

Luonnonmaantieteellisesti ilmaistu Småland sijaitsee Öölannin saaren länsipuolella Itämeren rannikolla. Sen naapurimaakuntia ovat Blekinge, Skåne, Halland, Länsi-Götanmaa sekä Itä-Götanmaa.

 Historia 
Smålandin aluetta asutettiin jo kivikaudella, kun etelästä alkoi muuttaa asukkaita seudulle. Kalmarin kaupunki oli yksi Ruotsin merkittävimpiä keskiajan kaupunkeja. 1800-luvulla Smålandissa vallitsi köyhyys, ja alueelta muutti merkittäviä määriä ihmisiä Pohjois-Amerikkaan siirtolaisiksi. Suurin osa siirtolaisista päätyi Minnesotaan. 

Vuodesta 1772 lähtien Ruotsin prinsseille ja prinsessoille on annettu jonkin maakunnan herttuan tai herttuattaren arvonimi. Smålandin herttuoita ovat olleet Prinssi Kaarle Gustaf vuosina 1782–1783 sekä Prinssi Lennart syntymisvuodestaan 1909 vuoteen 1932 asti, jolloin hän luopui oikeudestaan Ruotsin kruunuun.

 Maantiede 
Smålandin maasto on metsäistä, ja siellä on runsaasti järviä sekä soita. Metsät ovat hemiboreaalisia sekametsiä, joissa jalot lehtipuut ja kuuset kasvavat rinnatusten. Rannikko koostuu saaristoista ja poukamista pohjoisessa, etelässä taas viljelymaasta. Yhteensä viljelymaa peittää Smålandista 14 %, metsät 50 % ja niityt 7 %.

Suurimmat kaupungit ovat Jönköping luoteessa, Växjö etelässä ja Kalmar itärannikolla, lähellä Öölannin saarta. Muita kaupunkeja ovat muun muassa Gränna, Oskarshamn, Eksjö, Vimmerby, Västervik ja Ljungby.

Maakunnan korkein kohta on Smålandin ylängöllä sijaitseva Tomtabacken, joka kohoaa 377 metrin korkeuteen. Suurin järvi puolestaan on Bolmen, joka peittää 184 km² kokoisen alueen ja jonka suurin syvyys on 37 metriä.

 Smålandin osat 
Smålandin maakunta muodostuu useista "pienistä maista" (), joita keskiajalla olivat:

 Aspeland
 Finnveden
 Handbörd
 Kinda
 Möre
 Njudung
 Sevede
 Tjust
 Tveta
 Vedbo
 Vista
 Värend

Näistä Kindan katsotaan 1500-luvulta ja 1600-luvun lääniuudistuksesta lähtien kuuluneen Itä-Götanmaan maakuntaan.

 Väestönkehitys 

 Väestö lääneittäin 
Smålandissa oli vuoden 2011 lopussa yhteensä 722 704 asukasta, jotka jakaantuivat eri lääneihin seuraavasti:
 Lääni  Väkiluku(31.12.2011)  % Jönköpingin lääni  320 034 44,3 Kalmarin lääni  208 330 28,8 Kronobergin lääni  184 654 25,6 Hallandin lääni  6 990 1,0 Itä-Götanmaan lääni  2 696 0,4

Näistä vain Kronobergin lääni kuuluu kokonaan Smålandin maakuntaan. Kaikki muut läänit kuuluvat maakuntaan vain osittain.

 Kunnat 
Smålandin maakuntaan kuuluu kuntia useista eri lääneistä.

 Kronobergin lääni 
Kaikki läänin kunnat kuuluvat Smålandin maakuntaan.

 23px Alvestan kunta
 23px Lessebon kunta
 23px Ljungbyn kunta
 23px Markarydin kunta
 23px Tingsrydin kunta
 23px Uppvidingen kunta
 23px Växjön kunta
 23px Älmhultin kunta

 Kalmarin lääni 
Seuraavat kunnat Kalmarin läänistä kuuluvat Smålandin maakuntaan:

 23px Emmabodan kunta
 23px Hultsfredin kunta
 23px Högsbyn kunta
 23px Kalmarin kunta
 23px Mönsteråsin kunta
 23px Nybron kunta
 23px Oskarshamnin kunta
 23px Torsåsin kunta
 23px Vimmerbyn kunta
 23px Västervikin kunta

Borgholmin kunta ja Mörbylångan kunta kuuluvat myös Kalmarin lääniin, mutta sijaitsevat Öölannin saarella, joka muodostaa oman Öölannin maakunnan.

 Jönköpingin lääni 
Seuraavat kunnat Jönköpingin läänistä kuuluvat Smålandin maakuntaan:

 23px Anebyn kunta
 23px Eksjön kunta
 23px Gislavedin kunta
 23px Gnosjön kunta
 23px Jönköpingin kunta
 23px Nässjön kunta
 23px Sävsjön kunta
 23px Tranåsin kunta
 23px Vaggerydin kunta
 23px Vetlandan kunta
 23px Värnamon kunta

Håbon kunta ja Mullsjön kunta kuuluvat myös Jönköpingin lääniin, mutta ovat osa Länsi-Götanmaan maakuntaa.

 Hallandin lääni 
 23px Hylten kunta (vain kunnan itäosa)

 Itä-Götanmaan lääni 
 23px Valdemarsvikin kunta (vain kunnan eteläosa)
 23px Åtvidabergin kunta (vain kunnan kaakkoisosa)

 Lähteet 

 Aiheesta muualla 

 VisitSweden - Ruotsin matkailun virallinen verkkosivusto – Småland ja Öölanti 
 Visit Småland - virallinen matkailusivu 

*
Luokka:Ruotsin maakunnat